Πορτοκάλι γλυκό κουταλιού από ολόκληρο το φρούτο, της Εύης Βουτσινά
Ένα διαφορετικό γλυκό πορτοκάλι που χρησιμοποιεί ολόκληρο το φρούτο και όχι μόνο τη φλούδα. Έχει μια αρωματική, γλυκόπικρη φινέτσα που θα σας καταπλήξει.
1 κιλό πορτοκάλια, 1 κιλό ζάχαρη
Για να φτιάξουμε πορτοκάλι γλυκό του κουταλιού, ξύνουμε λίγο στον τρίφτη το φλούδι των πορτοκαλιών. Δεν φτάνουμε στο άσπρο, απλά ξύνουμε μέχρι να αφαιρεθεί το σκούρο πορτοκαλί. Βάζουμε σε κατσαρόλα νερό να βράσει και, όταν κοχλάσει, ρίχνουμε τα ξυσμένα πορτοκάλια, όπως είναι, ολόκληρα και τα αφήνουμε να βράσουν μέχρι να τρυπιούνται εύκολα με ένα ξύλο από σουβλάκι. Στη συνέχεια, τα βγάζουμε με τρυπητή κουτάλα σε μια πιατελίτσα να κρυώσουν.Βάζουμε στην άδεια κατσαρόλα τη ζάχαρη και συμπληρώνουμε νερό τόσο ώστε να φτάσει δύο δάχτυλα πάνω από τη ζάχαρη και το βάζουμε να βράσει και να δέσει το σιρόπι (περίπου 6-7 λεπτά, από όταν αρχίσει ο βρασμός).Στο μεταξύ, κόβουμε τα πορτοκάλια στα τέσσερα. Αν είναι μεγάλα, κόβουμε σε έξι ή οκτώ κομμάτια.Αφαιρούμε τη μαλακή άσπρη ίνα που υπάρχει στο κέντρο και τα κουκούτσια, αν υπάρχουν.Μόλις δέσει το σιρόπι, ρίχνουμε στην κατσαρόλα τα κομμένα πορτοκάλια και το ζουμί που έχει διαρρεύσει.Αφήνουμε να βράσουν μέχρι να δέσει πάλι το σιρόπι. Ένα κόλπο για να δούμε αν έχει δέσει είναι να στάξουμε μια σταγόνα πάνω στο νύχι μας. Θα πρέπει να στέκεται.
Ζάχαρη,Πορτοκάλι,Κεράσματα,Vegan,Νηστίσιμα,Χορτοφαγικά,Χωρίς γαλακτοκομικά,Γλυκό Κουταλιού